
EXPUNEREA DE MOTIVE PRIVIND OPORTUNITATEA
PROIECTULUI DE HOTĂRÂRE


Proiect de hotărâre privind privind atribuirea în folosință gratuită cu contract de comodat pe o perioadă de 5 ani a spațiului situat în Timișoara, Str. Cronicar Neculce , nr.1 către  Asociația Națională a Surzilor din România Filiala Timișoara

 	Spațiul despre care facem vorbire este înscris în Cartea Funciară nr.411965 Timișoara, nr.top 30637, în proprietatea Municipiul Timișoara ,domeniul public , fiind alcătuit din 5 încăperi situate la parter cu intrarea din stradă , fiind închiriat cu contractul de  închiriere  nr.1492 din 2007 . 
Contractul de închiriere nr.1492/2007  a fost prelungit prin act adițional în baza HCLMT nr.36/05.02.2019 de  la data de 29.01.2019 până la data de 28.01.2022
Prin adresa înregistrată  cu numărul CT2019-000378/31.01.2019, Asociația Națională a Surzilor din România Filiala Timișoara ne aduce la cunoștință faptul că prin Hotărârea  Guvernului României nr.903/09.11.2018 , Asociația Națională a Surzilor din România a fost recunoscută ca fiind de utilitate publică, fapt pentru care  Asociația Națională a Surzilor din România Filiala Timișoara  a solicitat atribuirea gratuită a spațiului  închiriat prin contractul de închiriere nr.1492/2007, situat în Timișoara,Str. Cronicar Neculce nr.1, în suprafața de 74,77 m.p .
	Solicitarea cu numărul CT2019-000378/31.01.2019, a fost analizată în ședința din 06.02.2019 de către Comisia de Analiză a Spațiilor cu Altă Destinație decât aceea de locuință situate în imobile proprietatea Primariei Timișoara precum și în proprietatea Statului Român, în administrarea Consiliului Local al Municipiului Timișoara, înființată prin HCLMT nr.12/26.06.2012 și modificată prin HCLMT nr.549/24.10.2018 . 
	Având în vedere extrasul din Procesul verbal al ședintei din 06.02.2019 a Comisiei de Analiză a Spațiilor cu Altă Destinație decât aceea de locuință , prin care comisia a avizat favorabil această solicitare și a hotărât  atribuirea în folosință gratuită cu contract de comodat, pe o perioadă de 5 ani a spațiului situat în Timișoara, Str. Cronicar Neculce , nr.1 către  Asociația Națională a Surzilor din România Filiala Timișoara  ;
	Apreciem că  Proiectul de hotărâre privind atribuirea în folosință gratuită, cu contract de comodat pe o perioadă de 5 ani a spațiului situat în Timișoara, Str. Cronicar Neculce , nr.1 către  Asociația Națională a Surzilor din România Filiala Timișoara, îndeplinește condițiile pentru a fi supus spre dezbatere și aprobare în plenul Consiliului Local al Municipiului Timișoara .

